Bandaríski humarveiðimaðurinn Michael Packard þakkar sínum sæla fyrir að ekki fór verr þegar hann lenti í kjafti hvals í gærmorgun og slapp með skrekkinn. Packard áætlar að hann hafi verið um hálfa mínútu í kjafti hvalsins áður en honum var spýtt út og bjargað af félaga sínum, heldur skemur en Jónas forðum - hann var í þrjá daga og þrjá nætur í hvalnum.
Packard, sem er 56 ára gamall, hefur það að atvinnu að kafa eftir humri undan ströndum Cape Cod í Massachusetts. Hann var við þá iðju í gærmorgun á um það bil 14 metra dýpi, þegar hann fann fyrir ógurlegum hnykk og allt varð svart.
All of a sudden I felt this huge bump and everything went dark and I could sense that I was moving.
Hann hélt fyrst að hann orðið fyrir hákarlsárás en áttaði sig á því að það gæti ekki verið því hann fann hvorki fyrir tönnum né sársauka, og að hann væri í hvalskjafti og væri líklega að fara að deyja.
I am in a whales mouth and he is trying to swollow me and I thougt to myself: ok this is it.
Packard telur að hann hafi verið í um hálfa mínútu í hvalskjaftinum en þar sem hann var með köfunarbúnaðinn ólaskaðan gat hann andað vandræðalaust. Það kom honum síðan verulega á óvart þegar hvalurinn synti upp á yfirborðið, hristi sig og spýtti Packard út úr sér, líklega þar sem hann hafði gleypt meira en hann réði við að kyngja.
I just got thrown in the air and landed in the water and I was free and just floated there. I could not believe it. I could not believe I got out of that.
Bandarískur humarveiðimaður segist vart trúa því að hann hafi komist lífs af eftir að hafa lent í kjafti hvals í um hálfa mínútu. Hvalurinn spýtti honum út ómeiddum.